20060202
Решение на Комисията
от 2 февруари 2006 година
относно одобрение от страна на Европейската общност на измененията на приложенията към Споразумението между Европейската общност и Съединените американски щати относно санитарните мерки за защита на общественото здраве и здравето на животните при търговията с живи животни и животински продукти
(нотифицирано под номер С(2006) 81)
(текст от значение за ЕИП)
(2006/198/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 98/258/ЕО на Съвета от 16 март 1998 г. относно сключването на Споразумението между Европейската Общност и Съединените американски щати за санитарни мерки за защита на общественото здраве и здравето на животните при търговията с живи животни и животински продукти [1], и по-специално член 4, трети параграф от него,
като има предвид, че:
(1) Съвместният управителен комитет за споразумението (наричана Комитетът) на заседанието си от 27 октомври 2005 г., изготви препоръка за определяне на еквивалентността на рибните продукти. Като резултат от тези препоръки, целесъобразно е да бъде изменено приложение V към споразумението.
(2) Изменението следва да бъде одобрено от страна на Общността.
(3) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
РЕШИ:
Член 1
Съгласно препоръка, направена от Съвместния управителен комитет, създаден по смисъла на член 14 от Споразумението между Европейската общност и Съединените американски щати относно санитарните мерки за защита на общественото здраве и здравето на животните при търговията с живи животни и животински продукти, измененията на приложение V към упоменатото споразумение, с настоящото решение е одобрено от страна на Европейската общност. Текстът на споразумението, под формата на размяна на писма, включително измененията на приложение V, е приложен към настоящото решение.
Член 2
Генералният директор на организацията за защита на здравето на потребителите с настоящото е упълномощен да подпише от страна на Комисията споразумението под формата на размяна на писма.
Член 3
Настоящото решение се прилага от първия ден от месеца, следващ месеца, през който Съединените американски щати нотифицират Комисията в писмен вид, за приключването на вътрешната процедура за одобрението на измененията, посочени в член 1.
Съставено в Брюксел на 2 февруари 2006 година.